**Прилог 3.**

**Обавештење о обради личних података/Сагласност за обраду личних података**

У складу са чланом 15. Закона о заштити података о личности („Службени гласник РС“, број 87/18), обавештавамо Вас о следећем:

Лични подаци које Регулаторна агенција за електронске комуникације и поштанске услуге (у даљем тексту: Агенција) прикупља од кандидата у поступку спровођења конкурса су: име и презиме, датум и место рођења, адреса становања, контакт телефон и е-маил адреса, подаци о образовању, подаци о радном искуству.

Обрада, односно прикупљање, бележење и разврстављање личних података кандидата врши се у сврху процеса селекције кандидата и евентуалног запошљавања и неће се користити у друге сврхе.

Прикупљени лични подаци биће третирани као поверљиве информације. Приступ Вашим подацима имаће само овлашћена лица (чланови Управног одбора и запослени) који с обзиром на послове које обављају у Агенцији, треба да буду упознати са подацима, и то само у обиму који је неопходан.

Агенција ће предузети све потребне и неопходне мере ради заштите наведених података. У случају недозвољене обраде личних података, кандидату припадају права у складу са Законом о заштити података о личности.

**Подношењем пријаве на конкурс (са потребном документацијом) изјављујете да сте прочитали, разумели и прихватили ово Обавештење о обради личних података/Сагласност за обраду личних података и да сте овим путем дали своју сагласност за обраду наведених податакa од стране Агенције у сврху процеса селекције кандидата и евентуалног запошљавања**.

Кандидат има право да у сваком тренутку опозове пристанак за обраду личних података који су достављени Агенцији на овај начин, а у сврху процеса селекције и евентуалног запошљавања.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(потпис кандидата)